kardosdrur/scandi-wiki huggingface dataset:
Timmy-tid

Timmy-tid (Engelsk: Timmy Time) er en børneserie, der sendes på DR Ramasjang bl.a. om morgenen. Den handler om fåret Timmy, som også optræder i "F for Får" (Shaun the sheep) og hans venner. Timmy er et lille lam med en kort forstand som der synges i intromelodien. Han går i børnehave sammen med sine venner som selvfølgelig også er dyr. Ungerne leger, spiser og sover som i en almindelig børnehave, og ligesom i en almindelig børnehave lærer de undervejs i historierne nogle sociale færdigheder som f.eks. at dele sit legetøj med andre. Det er en meget moralsk serie, der selvfølgelig hver gang ender med at Timmy gør det rigtige.

Karakterer 
 Timmy, hovedpersonen, som er et tre-årigt lam. Han elsker at blive lagt mærke til. Han kommer også ud for mange problemer, men havde lærer af sine fejl. Timmys lyd er baaa.
 Harriet er en hejre. Hun er en af lærerne i børnehaven. Harriets lyd er squawk.
 Osbourne er en ugle. Han er også lærer i børnehaven, og er også far til Otus. Osbournes lyd er hoot-hoot.
 Yabba er en ælling, hun vil gerne være i rampelyset som Timmy, men de er gode venner. Yabbas lyd er quack.
 Paxton er en gris. Han er kendt for sin appetit og store vægt, som man også kan se i serien. Paxtons lyd er oink.
 Mittens er en kat, og er Timmys kæreste. Som andre katte hader hun, at hendes pels bliver våd. Mittens' lyd er mee-ew.
 Ruffy er en hund, der er fuld af energi, men kan godt være lidt langsom til at forstå tingene. Ruffys lyd er rowf.
 Apricot er et pindsvin. Hun er meget bange for de fleste ting, og siger sjældent noget. Når hun bliver bange, ruller hun sig sammen til en kugle. Apricots lyd er ee-oo.
 Stripey er en grævling. Han er meget langsom og søvnig. Stripeys lyd er eh-eh.
 Kid er en ged, der for alvor spiser næsten alting, og han er ligeglad med, hvad det er. Kids lyd er miih.
 Otus er en ugle, og er søn til Osbourne. Da han er søn til ham, efterligner han tit hans bevægelser. Otus' lyd er too-hoo.
 Finlay er en ræv, som er fuld af energi. Finlays lyd er yip-yap.
 Bumpy er en larve. Han er dog ikke en del af klassen, men optræder sommetider ude i gården, hvor de leger. Han har ikke nogen rigtig lyd, dog en lille spindende lyd.

Eksterne henvisninger 
Officiel hjemmeside timmytime.tv 

Børneserier fra Storbritannien
Animerede børneserier
Britiske tv-serier fra 2000'erne
Britiske tv-serier fra 2010'erne
Tv-programmer fra BBC
Festival International de Jazz de Montréal

Festival International de Jazz de Montréal () er en årlig jazz festival som afholdes i Montreal i Québec, Canada. Montreals Jazz Festival havde i 2004 rekorden som verdens største jazz festival ifølge Guinness Rekordbog . Hvert år er der oprædener af 3.000 kunstnere fra 30 lande, og mere end 650 koncerter (herunder 450 gratis udendørs forestillinger), tæt på 2,5 millioner besøgende (34% af dem er turister), samt 400 akkrediterede journalister. Festivalen finder sted på 10 gratis udendørs scener og i 10 koncertsale. Den første Montreal Jazz festival afholdtes i 1980.

Eksterne henvisninger 

 Officiel hjemmeside

Kildehenvisninger 

Jazz
Musikfestivaler i Canada
Musik fra Canada
Etableret i 1980
Klaus Gormsen

Klaus Gormsen er en dansk psykolog, forfatter og oversætter.

Klaus Gormsen dimitterede 1972 som cand. psyk. fra Københavns Universitet.
Han er især kendt via sit arbejde med Gensidig Terapi. Han har i forbindelse med Gensidig Terapi oversat over 40 bøger om alternativ terapi og spiritualitet til dansk.

Med basis i 1970'ernes helt nye alternative psykoterapeutiske fremgangsmåder som gestaltterapi, primalterapi dannede Klaus Gormsen, sammen med studiekammerater og andre interesserede, en Gensidig Terapi-pionergruppen. Terapiformerne blev i gruppen anvendt i en gensidig udvekslingsproces mellem ligeværdige deltagere med fravær af den traditionelle klient-terapeut relation. Gruppen blev starten til udviklingen af terapiretningen Gensidig Terapi, hvori deltagerne hjælper hinanden med personlig og spirituel udvikling.

Det grundlæggende ved Gensidig Terapi er, at mennesker, ved hjælp af formaliserede teknikker, støtter hinanden  med personlig og spirituel udvikling på ligeberettiget basis, med fravær af betalingsforhold mellem klient og terapeut.

Gensidig Terapi er i dag en terapiform, hvor man skiftevis fungerer i rollerne som guide ("terapeut") og forvandler ("klient"). Gensidig Terapi gør dermed hjælperforholdet til et ligeberettiget forhold mellem mennesker, der både yder og modtager terapi.

Psykoterapeuter
Oversættere fra Danmark
Dansksprogede forfattere fra Danmark
Bill Elgart

William Spencer Elgart (kaldet Bill eller Billy, 9. november 1942 i Cambridge Massachusetts USA) er en amerikansk jazztrommeslager.

Elgart studerede trommer hos Alan Dawson på Berklee College of Music. Han spillede op gennem 1960´erne med musikere som Carla Bley, Sam Rivers, John Tchicai og Roswell Rudd. Han har endvidere indspillet med Jim Pepper, Eddie Gomez, Kenny Wheeler, Charlie Mariano, Sheila Jordan og David Friedman.

I 1968 indspillede han sin debutplade med Paul Bley, Mr. Joy, hvor også Gary Peacock medvirkede.

Elgart er nok mest kendt som Avantgarde jazztrommeslager , men spiller i alle genre af jazzen.

Han har lavet en solo konceptplade, A life, som er en art beskrivelse af livet fra fødsel til død i lyd.

Diskografi 
 Mr. Joy – Paul Bley
 A Life – Bill Elgart 
 Polar Bear Stomp – Jim Pepper
 The Fool School – Eric Watson and John Lindberg
 ''Open Heart – Zollsound

Ekterne henvisninger 
 

Trommeslagere fra USA
Jazzmusikere fra USA
Personer fra Cambridge (Massachusetts)
Eliot Zigmund

Eliot Zigmund (14. april 1945 i New York USA) er en amerikansk jazztrommeslager.

Zigmund har mest arbejdet som sessionmusiker i jazzen. Han har spillet og indspillet med Bill Evans, Michel Petrucciani, Eddie Gomez, Steve Swallow, Stan Getz, Jim Hall, Chet Baker, Dionne Warwick og The Pointer Sisters.

Han har undervist på William Paterson College og New York University.

Eksterne henvisninger 
 Eliot Zigmund diskografi  på Discogs

Trommeslagere fra USA
Jazzmusikere fra USA
Marty Morell

Marty Morell (25 februar 1944 i New York USA) er en amerikansk jazztrommeslager, percussionist og vibrafonist. 

Morell er nok bedst kendt for sit syv år lange samarbejde med Bill Evans. Han studerede klassisk percussion på Julliard School of Music og Manhattan School of Music.

Morell flyttede efter endt samarbejde med Bill Evans til Canada, og blev en meget efterspurgt percussionist. 

Han har indspillet med Steve Kuhn , Stan Getz , Bill Evans , Claus Ogermann og Kenny Wheeler. 

Trommeslagere fra USA
Jazzmusikere fra USA
Percussionister fra USA
Vibrafonister fra USA
Larry Bunker

Lawrence Benjamin "Larry" Bunker (4. november 1928 i Long Beach, Californien – 8. marts 2005 i Los Angeles, Californien, USA) var en amerikansk trommeslager , percussionist , vibrafonist og Paukist. 

Bunker var en af den amerikanske West coast jazz mest efterspurgte og brugte session musikere i 1950´erne og 1960´erne. Han spillede mest trommer , men begyndte også at arbejde som vibrafonist og percussionist.

Bunker var endog også Paukist med Los Angeles Philharmonics.

Han var ligeledes Art Peppers første trommeslager i dennes grupper i begeyndelsen af 1950´erne.

Bunker har spillet alt slags musik fra jazz til film-musik. med feks.

Billie Holiday , Bill Evans , Gerry Mulligan , Henry Mancini , Peggy Lee , John Williams , Quincy Jones og Jerry Goldsmith.

Jazzvibrafonister fra USA
Jazzpercussionister fra USA
Jazztrommeslagere fra USA
Personer fra Long Beach (Californien)
Don Lamond

Don Lamond (18. august 1920 i Oklahoma City – 23. december 2003 i Orlando, Florida) var en amerikansk jazztrommeslager. 

Lamond blev kendt, da han overtog trommepladsen fra Dave Tough i Woody Hermans big band. Derefter spillede han freelance som sessionmusiker og spillede med f.eks. Charlie Parker.

I 1950'erne og 1960'erne spillede og indspillede han med Stan Getz, Zoot Zims, Benny Goodman, Sonny Stitt, Quincy Jones, Bob Crosby og George Russell. Lamond lavede desuden et par plader i eget navn.

Kilde 
 biografi af Don Lamond på allmusic.com

Eksterne henvisninger 

Trommeslagere fra USA
Jazzmusikere fra USA
Tindingebanke

Tindingebanke er en bebyggelse der ligger i Kalundborg Kommune på Sjælland, placeret centralt i forhold til både Holbæk, Kalundborg og Slagelse. Slagelse er den den nærmeste større by, og ligger kun ca. 15 km. væk, mens Kalundborg og Holbæk ligger ca 30 km væk. Nærmeste by på Tindingebanke er Ruds Vedby som kun ligger ca 1 km væk. Udover de nævnte byer ligger der også byer med flere butikker som f.eks. Netto, Aldi mv. inden for 7 km. Her er bl.a. Dianalund og Høng

Forretninger 
Der er ingen forretninger i byen, men Ruds Vedby har både Brugs, bager, tankstation mv. Der er dog gårdbutikker mv. hvor især gårdbutikken Carlas kuffert er populær.

Der befinder sig en del forskellige virksomheder i Tindinge Banke, heriblandt tømrere og Flex4Business som er en IT virksomhed.

Tindinge banke er kun 7 km fra Høng og Dianalund, hvor der er centre og et stort udvalg af dagligvarerforretninger.

Der er også kun 15 km. til Slagelse hvor der store muligheder for shopping.

Natur 
Tindinge Banke ligger flot placeret oppe på en bakke, med marker og skov omkring, og de fleste huse har en god have eller flot naturgrund, uden at man er for langt væk fra en nabo.

Tæt på ligger også en stor skov tilhørende Kragerup Gods. I denne kan man frit færdes. Der er mulighed for gåture og for at køre mountainbike på de baner der er lavet.

Aktiviteter 
Lige ved siden af Tindinge Banke ligger Kragerup gods som altid har en masse forskellige og spændende aktiviteter. Bl.a. har de fodboldgolf, bueskydning og Go high som er en aktivitetsbane oppe i træerne. Kragerup tilbyder også alt inden for arrangementer som konferencer, bryllupper og meget mere.

Offentlig transport 
Fra Tindingebanke går der bus til Slagelse, Jyderup, Mørkøv og Svininge. Bussen kører desuden også gennem Ruds Vedby (som ligger 1 km. væk), hvor man med bus kan komme til Sorø, Næstved og Gørlev. Man kan også komme til Kalundborg men det kræver 1 skift undervejs. 
I Ruds Vedby er der også en jernbanestation. Man kan komme til bl.a. Dianalund, Høng og Slagelse med toget.

Sport 
I Ruds Vedby, som ligger i cykel- og gå afstand (ca 1 km.), er der hal og en meget aktiv idrætsforening med mange aktiviteter. Der er desuden udendørs swimmingpool som er åben i sommerhalvåret.
Idrætsforeningen har følgende tilbud:
Fodbold, håndbold, badminton, gymnastik, bordtennis, løb, zumba og motionstræning

I nærliggende byer er der desuden mange andre forskellige tilbud

Uddannelse 
Der er folkeskole i Ruds Vedby, og gode muligheder for at komme på videregående uddannelser i f.eks. Holbæk eller Slagelse. I Slagelse findes bl.a. Selandia, Erhvervsakadami Sjælland og Syddansk universitet.

Tindinge banke er kun 15 km. fra Slagelse hvor der er Erhvervsakademi Sjælland og Syddansk universitet.

Fiber 
I 2012 blev der ført lynhurtigt erhvervsfiber ud til Tindingebanke, og der arbejdes på muligheden for at der kan blive mulighed for privat fiber gennem eksempelvis Waoo

Lokaliteter i Kalundborg Kommune
Dave Tough

Dave Tough (26 april 1907 i Oak Park Illinois Chicago – 9 december 1948) var en amerikansk jazztrommeslager. 

Though var en dixieland og swing trommeslager , som spillede med de store orkestre i tiden såsom Tommy Dorsey og Benny Goodmans big bands.

Hans gennembrud var dog hos Woody Herman. han huskes bedst som en blændende akkompagnatør , med stor indlevelse og føling for musikken , og som en af jazzens første bemærkelsesværdige trommeslagere. 
Han er blevet kaldt jazzens svar på Chopin.

Ekstern henvisning 

Trommeslagere fra USA
Jazzmusikere fra USA
Vernel Fournier

Vernel Anthony Fournier (30. juli 1928 i New Orleans, Louisiana – 4. november 2000 i Jackson, Mississippi, USA) var en amerikansk jazz-trommeslager. 

Fournier er nok bedst kendt for sit virke i Ahmad Jamals trio. Han var i 1948 hustrommeslager på Klubben Bee Hive i Chicago hvor han akkompagnerede mange gæstende musikere såsom Stan Getz, Ben Webster, Lester Young og Sonny Stitt.

Fournier spillede også hos George Shearing i to år , før han igen spillede hos Ahmad Jamal.

Eksterne kilder og henvisninger 
 Subtle and Understated Drummer

Trommeslagere fra USA
Jazzmusikere fra USA
Bernard Purdie

Bernard Lee "Pretty" Purdie (11. juni 1939 i Maryland USA) er en amerikansk trommeslager. 

Purdie er nok mest kendt som studiemusiker, bl.a. hos Aretha Franklin og James Brown. Han er en af de mest kopierede groove trommeslagere i Soul og Funk. Han var en stor inspiration for trommeslagere som Jeff Porcaro og Vinnie Colaiuta. Det hævdes endog at han har været studiemusiker på nogle af The Beatles plader, men er ikke bevist.

Eksterne kilder og henvisninger
Biografi mm.

Trommeslagere fra USA
Personer fra Maryland
Gary Peacock

Gary Peacock (født 12 maj 1935 i Idaho USA, død 4. september 2020) var en amerikansk kontrabasist. 

Peacock har spillet i alle genrer af jazz, men har især dyrket den moderne jazz. 

Han var bassist i Keith Jarretts trio, men har spillet og indspillet med mange af jazzens store musikere såsom Paul Bley, Albert Ayler, Tony Williams, Art Pepper, Bill Evans, Paul Motian,  Sunny Murray, Chick Corea, Carla Bley og Ralph Towner.

Diskografi
Peacock har indspillet en række plader i eget navn:
 First Encounter
 Tales Of Another (1977)
 Paul Bley with Gary Peacock
 December Poems (1978)
 Shift In The Wind (1980)
 Voice From The Past (1981)
 Guamba (1987)
 Oracle (1993)
 Just So Happen (1994)

Han har ligeledes medvirket som sideman på andre albums:
 Tony Williams: Spring 
 Paul Bley: Mr. joy 
 Keith Jarrett:
 Standards vol. 1 og 2 
 Standards Live Still Live Standards in Norway Tribute The Cure Bye Bye Blackbird Chick Corea Live At Montreaux''

Referencer

Eksterne henvisninger 

 

Bassister fra USA
Jazzmusikere fra USA
Personer fra Idaho
Henry Grimes

Henry Grimes (3. november 1935 i Philadelphia, Pennsylvania, USA, død 17. april 2020) var en amerikansk kontrabasist, violinist og poet.

Grimes var en af 1950´erne og begyndelsen af 1960´ernes store bassister i freejazzen. Han spillede og indspillede med bl.a. Sonny Rollins, Gerry Mulligan, Benny Goodman, Thelonius Monk, Cecil Taylor, Don Cherry, Archie Shepp, Steve Lacy, Albert Ayler og hos Charles Mingus, da denne stod i spidsen for sit eget ensemble som dirigent.

Grimes forsvandt pludselig fra jazzscenen i 1970, uden spor. Man troede, at han var død, men han blev fundet i 2003 uden ejerskab af en bas, hvor han ernærede sig som poet og små sidejobs. Han vendte tilbage mest som leder af ensembler med musikere som Andrew Cyrille, Rashied Ali, Cecil Taylor, Joe Lovano og Marilyn Crispell.

Kildeangivelser

Eksterne henvisninger 

 Officiel hjemmeside
 Henry Grimes discografi på www.JazzDiscography.com
 New York Times feature
 NPR Feature 

Bassister fra USA
Jazzmusikere fra USA
Personer fra Philadelphia
Eddie's Head

Eddie's Head er et bokssæt af Iron Maiden, der blev udgivet 1. december 1998. 

Alle Iron Maidens CD'er fra første album til a Real Live Dead one, blev re-mastered og genudgivet i 1998.

I boxsettet finder man alle disse genudgivelser, og en limited CD.

CD'er 
 Iron Maiden (1980)
 Killers (1981)
 Piece of Mind (1983)
 Powerslave (1984)
 Somewhere in Time (1986)
 Seventh Son of a Seventh Son' (1988)
 No Prayer for the Dying (1990)
 Fear of the Dark (1992)
 Live At Donnington (1993)
 A Real Live/Dead One (1993)
 In Profile''
 "In profile" er en CD-fortælling om bandets historie fra start til da boksen blev udgivet. 

På de nye re-masterede versioner af CD'erne, finder man en masse information, hvis man sætter den i sin PC eller Mac. Der finder man blandt andet musikvideoer, billeder osv.

Udformning 
Selve boksen er udformet som bandets maskot, Eddie the Head. I øjnene er der to lysdioder, der blinker. Der fulgte desuden maling med, så det var muligt at male tænderne, pandelåsen og det blod, der nu skulle være.

Der fulgte et brevpapir med til alle, der blev solgt. Der stod på hvilke albums, der var i, og hvilket limited nummer det havde.

Eddie's Head er meget svært at få fat i den dag i dag, og er meget eftertragtede af samlere. På auktioner er de set gå for helt op til 4500kr.

Iron Maiden
Kompilationer
Carl Hermann Berendt

Carl Hermann Berendt (født 12. november 1817, død 12. april 1878) var en tysk etnograf, hvis navn særlig er knyttet til Mellemamerika og Mexico.

Berendt studerede medicin og drog 1851 som læge til Centralamerika. Ved siden af sin praksis beskæftigede han sig med naturvidenskabelige, geografiske og navnlig etnologiske forskninger. Årene 1851-64 boede han dels i Nicaragua, dels i Mexico i Orizaba, Vera Cruz og Tabasco, men måtte derpå flygte for den franske invasion til de forenede Stater. I 1866 var han atter i Guatemala, som han berejste for Smithsonian Institution i Washington, ligesom senere 1868-71 Campeche og Merida for Peabody-Museet. Årene 1874-78 var han beskæftiget med udgravninger i Guatemala for museet i Berlin.

Kilder 
 

Læger fra Tyskland
Etnografer
Tyskere i 1800-tallet
Salmonsens
Oluf Munck

Oluf Munck (14. oktober 1886 i København – 23. juli 1943 i Antjol, Indonesien) var dansk læge og modstandsmand under 2. verdenskrig.

Liv og karriere 
Munck var søn af grosserer Erik Munck og Ellen Margrethe Friehling. I 1908 gift med Bodil Jerichau. Han blev student fra Herlufsholm, blev cand.med. og deltog 1918 i den finske borgerkrig.

Munck emigrerede til Hollandsk Østindien i 1920. Her blev han ansat i de hollandske kolonistyrker (KNIL) som løjtnant og læge og han arbejdede på militærhospitalet i Tjimahi på Java som specialist i tropemedicin. Da japanerne besatte Java i 1941 blev Oluf Munck involveret i modstandsarbejde, hvilket gjorde at han blev arresteret, tortureret og til sidst halshugget af japanerne. Han ligger i dag begravet sammen med tusind andre ofre for modstandskampen mod japanerne på den internationale mindeplads for krigens ofre i Anjol, nord for Jakarta, Indonesien. 

Munck har posthumt modtaget æresmedaljer fra det hollandske og danske kongehus (Chr. X) og der er mindesmærker for ham i Domus Medica i Kristianiagade og i slotskirken ved Herlufsholm Kostskole.

Kilder 
 Slægtsbibliografi

Læger fra Danmark
Personer henrettet ved halshugning
Danskere i 2. verdenskrig
Personer fra København
Finlandsfrivillige fra Danmark
Herlovianere
Center for Aktiv BeskæftigelsesIndsats

Cabi (Tidligere: Center for Aktiv BeskæftigelsesIndsats) er et landsdækkende videns-, netværks- og konsulenthus med bevilling fra Beskæftigelsesministeriet med fokus på den aktive beskæftigelsesindsats, arbejdsmarkedet og CSR.

Organisation 
Cabi er organiseret under Beskæftigelsesministeriet og refererer til Styrelsen for Fastholdelse og Rekruttering. Centret udspringer fra de syv landsdækkende formidlingscentre, som blev oprettet af Socialministeriet 1. januar 1995. I forbindelse med regeringsskiftet i 2001 blev centret en selvejende institution under Beskæftigelsesministeriet.

Cabi beskæftiger 35 medarbejdere og er beliggende på på Åboulevarden 70, 3., 8000 Aarhus C. Direktøren er Mette Rønnau.

Eksterne henvisninger 
Officiel hjemmeside 
Organisationer fra Danmark
Beskæftigelsesindsatsen i Danmark
Paris' demografi



kilder 

Demografi
Demografi efter land
Lille Palle

Palle Scherz Andersen, bedre kendt som Lille Palle (født 19. september 1942) er en sanger og harmonikaspiller fra Danmark.

I afsnit 23 af tv-serien Matador optrådte han i en birolle som harmonikaspillende sanger i Jernbanerestauranten.

Lille Palle medvirkede i Nykøbing F. Revyen i 1960.

Diskografi 
 Kom put dig under dynen (1975)
 Syng med lille palle andersen (1982)
 Syng med (1982)
 Det' livet min dreng (1984)
 Lille palle født andersen (1987)
 Du er min bedste ven (1988)

Filmografi 
 Matador, musiker i episode 23 (1981)
 Piger i trøjen 2 (1976)
 Piger til søs (1977)

Referencer

Eksterne henvisninger 
 

Musikere fra Danmark
Deltagere ved Dansk Melodi Grand Prix 1987
Frimurere fra Danmark
HyperCard (rabatkort)

HyperCard var en national forsøgsordning, der giver elever på ungdomsuddannelser et rabatkort til kollektiv trafik. Forsøgsordningen er et resultat af en bred politisk aftale mellem regeringen og Socialdemokraterne, Dansk Folkeparti, Socialistisk Folkeparti, Det Radikale Venstre og Liberal Alliance. Forsøgordningen er gældende fra 1. august 2011.

Et HyperCard koster 300 kr. om måneden, og giver eleverne et periodekort til fri pendling mellem hjem og skole. Som noget nyt, i forhold til Uddannelseskort, giver HyperCard også mulighed for at rejse frit i det takstområde, som eleven er bossiddende i. Udover det, giver kortet ret til en rabat for rejser i andre takstområder og bustrafik mellem takstområder, hvor indehaveren har mulighed for at rejse til børnetakst.

Ved rejse med InterCity-tog mellem takstområdet, gælder kortet som Wildcard/WunderCard, hvilket betyder at gives der rabat, således at indehaveren kan købe en ungdomsbillet.

Fra august 2013 blev HyperCard'et erstattet af det nye Ungdomskort, som udvider ordningen til også at gælde de videregående uddannelser.

Eksterne henvisninger 
 www.hypercard.dk

Referencer 

Kollektiv trafik
Transport i Danmark
Tanja

Tanja er et pigenavn. Det ses undertiden stavet Tania eller Tanya. Tanja er en kortform til russisk Tatjana, et navn af uvis betydning.

Tanya er også af hebraisk oprindelse, der stammer fra det arameiske udtryk, der betyder 'det blev undervist i Baraita', som er bibelsk lærdom.

Ifølge Danmarks statistik var der 5.950 personer med navnet Tanja i Danmark pr 1. januar 2008. Navnet er især populært i Syd- og Sønderjylland.

Berømte personer med navnet 

 Tanja Bovin, dansk scenograf og kostumier på bl.a. Aarhus Teater.
 Tanja Doky, tidligere privatsekretær og hofdame for HKH Kronprinsesse Mary.
 Tanja Grunwald, dansk casting director. Datter af skuespiller Morten Grunwald.
 Tanja Leu Enevoldsen, dansk tv-vært på lokalstationen Kanal 23 i København.
 Tenia Hardinger, aarhusiansk sanger og sangskriver.
 Tanja Zapolski, dansk klassiske og rytmiske pianist.

Navnet anvendt i kunsten 
 Agent Tanya Adams, en karakter i video spillet Command & Conquer: Red Alert.

Pigenavne
Kyuss

Kyuss var et rock band fra Californien, USA. 

Kyuss var på mange måder med til at forme og udvikle genren Desert Rock (ørkenrock), senere kendt som Stoner Rock, i starten af 1990'erne. Det er en genre præget af tunge guitar riffs, blues og drone elementer. Bandets musik har dog også mange melodiske forløb, og de var kendt for at spille lange improviserede jams ved koncerter.
 
Kyuss blev opløst i 1996.

Kyuss Lives! og Vista Chino 
Forsangeren for Kyuss, John Garcia, begyndte at turnere med Kyuss musik som en række akustiske koncerter i 2010. Det ledte senere på året til en genforening af det meste af det originale band under navnet Kyuss Lives!. Guitaristen og sangskriveren Joshua Homme var ikke med i Kyuss Lives!, og hans rolle blev udfyldt af den belgiske guitarist Bruno Fevery. Der opstod nogle stridigheder om ophavsretten til Kyuss' musik og Kyuss Lives! ændrede i 2013 navn til Vista Chino.

Diskografi

Studiealbum 
 Wretch (1991)
 Blues for the red sun (1992)
 Welcome to sky valley (1994)
 And the circus leaves town (1995)

Øvrige udgivelser 
 Sons of Kyuss (EP) (1990)
 Kyuss/Queens of the Stone Age (Split-CD med Queens of the Stone Age) (1997)
 Muchas Gracias: The Best of Kyuss (Opsamlingsalbum) (2000)
 Rhino Hi-Five : Kyuss (Opsamlingsalbum) (2007)
 Green Machine (Opsamlingsalbum) (2018)

Referencer

Eksterne henvisninger 
 

Rockgrupper fra USA
Metalgrupper fra USA
Musikgrupper fra 1987
Musikgrupper opløst i 1996